**ИНОВАТИВНИ ПРАКТИКИ В ДГ ”МЕЧО ПУХ”, С. РАВДА.**

**ВЪНШНА КВАЛИФИКАЦИЯ НА ДГ ”ПЪРВИ ЮНИ”,**

**ГР. КАРЛОВО**

**За нас беше чест, че екипът на ДГ „ПЪРВИ ЮНИ”, гр.Карлово избра да проведе външната си квалификация на 05.07.2022г точно в ДГ „МЕЧО ПУХ”. Преди време ние също им гостувахме, с цел обмяна на опит . Там бяхме посрещнати изключително топло и радушно. За нас също тези срещи са важни и нужни, предвид честите промени и неочакваните транформации в образователното ни пространство. Това налага бързо надграждане на уменията и компетенциите на екипите в детските градини.  Затова основен акцент и в нашата работа е търсене на възможности за въвеждане на все повече адаптивни методи и техники за справяне с предизвикателствата в работния процес. Точно тях избрахме да презентирахме и пред нашите гости.**

**На екипа от ДГ „ПЪРВИ ЮНИ” беше представена сензорната зала „В СВЕТА НА ПРИКАЗКИТЕ”, която е единствено по рода си, използвана в детска градина в страната – извън контекста на терапевтични центрове за специална подкрепа. Тя е едно от нашите иновативни въведения. Това, което я прави уникална по рода се е, че тя бързо и лесно се трансформира и в ЗАЛА ЗА ПРИКАЗКОТЕРАПИЯ. В нея педагозите провеждат и ситуации по БЕЛ. Залата e едно специално и защитено място, където децата свободно търсят пътя към себе си и другарчетата, творят игрите и ролите си. Нашата специално структурирана среда е предназначена не само за деца със СОП, а за всички. В нея се работи групово и индивидуално и с персонала. Категориите в сензорната ни зала са:**

**Обучение**

**Групови тренинги**

**Арт-терапия**

**Цветотерапия**

**Приказкотерапия**

**Дихателни практики**

**Пространствено–времева ориентация**

**Ерготерапия**

**АБА-терапия**

**Оптометрични упражнения**

**Пясъчна терапия**

**Надграждане на емоционални и социални компетенции и умения**

**Диагностика и психотерапия**

**През тялото и през сензорите си децата опознават себе си, околните и света по един много ползотворен и различен начин. Специфично организираната сензорна среда успешно стимулира развитието на двигателната активност, сетивните системи, когнитивните процеси, взаимодействието и комуникацията.**

**Друга презентирана иновация в нашата програма беше използването на биофийдбек тренингите от психологът ни Дани Пейкова. Това е единствената детска градина в нашата страна, в която се използва този вид високоспециализиран терапевтичен и диагностичен инструментариум. Психологът на детското заведение презентира как през сензори в реално време се подава информация за промените в несъзнаваните физиологични процеси, като по този начин вниманието на човек се фокусира към тях и той се научава да ги повлиява съзнателно. Тя показа как се проследява електрическата активност на мозъка, параметри, свързани с нивото на стреса и баланса между активност и релаксация в организма.**

**Екипът на ДГ „ПЪРВИ ЮНИ”, гр. Карлово видя също как информацията за стойностите се връща в живо време обратно към човека под формата на компютърна игра и възможността той да учи да регулира състоянието си, управлявайки играта не с мишка, а само чрез промените, които сам прави с тялото, мислите и емоциите си. Важно беше да отбележим, че по време на тренингите с биофийдбек психологът ни Дани Пейкова не използва никаква електрическа или магнитна стимулация. Тя показа как наблюдавайки активността на собствения си мозък, постепенно чрез упражнения, човек може да се научи да влиза, да излиза, да превключва между различни състояния – релакс, повишено внимание, концентрирация или дори различни емоционално-вегетативни състояния. По този приятен и лесен начин всеки може да се научи да разпознава своите индивидуални стрес – реакции към различни стресори и да ги преодолява. На гостите презентирахме също показанията, състоянията и симптомите за приложението на биофийдбек при деца и възрастни .**

**За екипа на ДГ „ПЪРВИ ЮНИ”, гр. Карлово бе интересно да видят и още адаптирани техники за работа с децата и екипа. Психологът Дани Пейкова представи разработени авторски техники през богат психотерапевтичен инструментариум – приказкотерапия, арт–терапия, метафорични асоциативни карти, нейрографика и др.**